Foilseofar an chéad eagrán de Ghaelscéal roimh dheireadh na míosa seo chugainn agus beidh sé suimiúil cén dearcadh, agus cén déantús a bhéas ann. Tá ráite ag an Eagarthóir nua in alt eile a scríobh sé go bhfuil ‘páipéar seachtainiúil cúrsaí reatha anailíse de dhíth’ agus ‘ba chóir go mbeadh an Nuacht ar líne, rud ar bith eile agus bheadh sé as dáta’. Beidh deis an teoiric seo a thástáil amach anseo nó tá eagrán ‘ar líne’ den nuachtán luaite mar chuid den chonradh le Foras na Gaeilge.